เผยแผนจราจรไฟฉาย-คลองมอญ เริ่มงานพร้อมกัน 1 ก.พ. ถึง 31 พ.ค. 
Google Maps,เมื่อวันที่ 26 ม.ค. ที่แยกไฟฉาย นายวิทยา พันธุ์มงคล ผู้ช่วยผู้ว่าการ รฟม., พ.ต.อ.อดิศักดิ์ คุณพันธ์ รอง ผบก.น.7 และกิจการร่วมค้า เอสเอช-ยูเอ็น ร่วมแถลงข่าวการจัดจราจรงานก่อสร้าง Cement Column ป้องกันโครงสร้างรถไฟฟ้าสายสีน้ำเงิน ช่วงบางซื่อ-ท่าพระ และอุโมงค์ทางลอดแยกไฟฉาย และการซ่อมแซมสะพานข้ามคลองมอญ ถนนจรัญสนิทวงศ์ ว่า การจัดจราจรแยกไฟฉายระหว่างก่อสร้าง Cement Column เริ่มตั้งแต่วันที่ 1 ก.พ. ถึง 31 พ.ค.2561 รวม 4 เดือน แบ่งเป็น 2 ช่วง ดังนี้ ช่วงที่ 1 เริ่มปิดถนนจรัญฯฝั่งขาออก ทิศทางจากท่าพระมุ่งหน้า บางขุนนนท์, จากแยกไฟฉายถึงซอยจรัญฯ 33 จำนวน 2 ช่องทาง ระยะทาง 320 เมตร ตลอด 24 ชม. สำหรับรถฝั่งขาออก เมื่อมาถึง แยกไฟฉายให้เบี่ยงขวาใช้ช่องจราจรทดแทนใต้สถานีไฟฉาย มีทั้งหมด 3 ช่องทาง มุ่งหน้า บางขุนนนท์,โดยมีการติดตั้งสัญญาณไฟควบคุมทิศทางจราจรด้านบน และตั้งแต่เวลา 22.00-05.00 น. จะปิดการจราจรทั้งขาเข้าและขาออก โดยจัดให้รถทั้งหมดเข้ามาวิ่งในช่องจราจรใต้สถานีไฟฉายแทน ซึ่งจะมีการสลับจราจรแต่ละทิศทางตามความเหมาะสม เมื่อก่อสร้างเสร็จแล้วจะสลับจะปิดถนนจรัญฯฝั่งขาเข้า ทิศทางจากบางขุนนนท์มุ่งหน้าท่าพระ จากแยกไฟฉายถึงซอยจรัญฯ 28/7 จำนวน 2 ช่องทาง โดยให้รถฝั่งขาเข้ามาวิ่งในช่องทาง ใต้สถานีไฟฉายเช่นกัน ใช้เวลา 3 เดือน ช่วงที่ 2 หลังจากช่วงที่ 1 ก่อสร้างเสร็จแล้วพร้อมเปิดการจราจรตามปกติ จะทำการเบี่ยงช่องจราจรสลับไปมาเพื่อเก็บรายละเอียดของงาน ใช้เวลาอีก 1 เดือน สำหรับที่แยกไฟฉาย เมื่อรถไฟฟ้าก่อสร้างแล้วเสร็จ ทาง กทม.จะเข้ามาก่อสร้างอุโมงค์ทางลอดแยกไฟฉายต่อทันที ได้รับแจ้งว่าจะใช้เวลาประมาณ 8 เดือน และในอนาคตจะมีโครงการก่อสร้างสะพานข้ามแยกไฟฉายตามแนวถนนพรานนก-ถนนกาญจนาภิเษก ซึ่งจุดนี้คงใช้เวลาอีกหลายปีกว่าการจราจรจะกลับคืนสู่สภาพตามปกติ,พ.ต.อ.อดิศักดิ์กล่าวว่า สำหรับแผนจัดจราจรระหว่างก่อสร้างสะพานข้ามคลองมอญ เริ่มวันที่ 1 ก.พ.-31 พ.ค.2561 รวม 4 เดือน แบ่งการก่อสร้างเป็น 4 ช่วง ช่วงละ 1 เดือน เริ่มจากปิดการจราจรฝั่งขาเข้ามุ่งหน้าท่าพระ จำนวนช่องทางครึ่ง ชิดเกาะกลาง เมื่อก่อสร้างเสร็จแล้วจะเปิดการจราจรตามปกติ แล้วขยับ ไปทำช่องจราจรที่เหลือ เสร็จแล้วจะสลับมาปิดการจราจรฝั่งขาออกมุ่งหน้าบางขุนนนท์ ชิดเกาะกลาง เสร็จแล้วจึงขยับไปทำช่องจราจรที่เหลือ ทั้งนี้ ได้ประสานผู้รับเหมาติดตั้งกล้องซีซีทีวีรอบพื้นที่ก่อสร้างทั้ง 2 จุด โดยเชื่อมสัญญาณไปที่ตู้ควบคุมจราจร สน.บางกอกน้อย และศูนย์ควบคุมและสั่งการจราจร (บก.02) เพื่อติดตามสภาพการจราจรในภาพรวมอย่างใกล้ชิด หากมีปัญหาจะได้สั่งการแก้ไขได้ทันที.
 ที่แยกไฟฉาย นายวิทยา พันธุ์มงคล ผู้ช่วยผู้ว่าการ รฟม., พ.ต.อ.อดิศักดิ์ คุณพันธ์ รอง ผบก.น.7 และกิจการร่วมค้า เอสเอช-ยูเอ็น ร่วมแถลงข่าวการจัดจราจรงานก่อสร้าง Cement Column ป้องกันโครงสร้างรถไฟฟ้าสายสีน้ำเงิน
สายสีน้ำเงิน,รถไฟฟ้าสายสีน้ำเงิน,รถไฟฟ้า,สร้างรถไฟฟ้า,แยกไฟฉาย,ข่าวทั่วไป